Universis presentes litteras inspecturis, officialis curie Varziacensis salutem in Domino. Noveritis quod constituti in nostra presencia Guiotus dictus Ferrez de Marchia et Grossa ejus uxor, filia defuncti Stephani Permandite, de auctoritate mariti sui pariter et assensu, recognoverunt publice et in jure se diligenti deliberacione previa vendidisse et in perpetuum quittavisse et concessisse religiosis viris abbati et conventui sancti Satiri et eorum successoribus medietatem cujusdam clausi vinee quod clausum vulgariter appellatur clausum Regnaudi de Meva et est situm in vignoblio quod consistit super ripariam de Maso, juxta vineam Senini carnificis, ex una parte et juxta vineam Guillelmi Arrabi ex alia, pro precio quinquaginta et duarum librarum et dimidie fortium Nivernensium... Datum anno Domini millesimo ducentesimo septuagesimo sexto, die veneris in vigilia beati Nicholai estivalis. Charte sur même sujet et de même date passée devant l’agent civil: Omnibus... Jaquelinus Trosselli, custos sigilli prepositure Bituricensis... noveritis quod constituti in presencia Stephani de Karitate clerici nostri jurati, habentis a nobis mandatum super hoc speciale, Guiotus... hiis siquidem interfuerunt presentes: Stephanus dictus Bernoys, Guillelmus dictus sunt Doubois, Andreas bele boiche, Johannes pedagiator et Semisus de Meva carnifex....